คุณให้ยาปรับฮอร์โมนมาทานให้เริ่มทานตั้งแต่วันที่ 13 ส.ค.63 วันแรกจนยาหมด แต่ลืมทาน พึ่งนึกได่วันที่ 16 ส.ค.63 เริ่มทานวันที่ 16ส.ค.63 เลยได้มั้ยคะ
สวัสดีค่ะ ยาปรับฮอร์โมนที่ทาน หากหมายถึงยา Norethisterone (นอร์อิทิสเตอโรน) ซึ่งถูกนำมาใช้รักษาอาการต่างๆ เช่น รักษากลุ่มอาการก่อนมีประจำเดือน รักษาอาการประจำเดือนมาก อาการขาดประจำเดือน รักษาเยื่อบุโพรงมดลูกเจริญผิดที่ รวมถึงใช้เพื่อเลื่อนประจำเดือน เป็นต้น ซึ่งการใช้รักษาแต่ละโรค ก็จะมีวิธีการทานยาที่แตกต่างกันไปค่ะ ดังนั้น จึงควรต้องทราบก่อนว่าทานยาเพื่อรักษาอะไร หากทานเพื่อรักษาอาการขาดประจำเดือน เพื่อให้มีประจำเดือนมานั้น หากลืมทานไป 3 วันแล้ว ก็ไม่ต้องทานต่อ ควรรอดูว่าจะมีประจำเดือนมาหรือไม่ หากยังไม่มา ก็อาจต้องเริ่มต้นทานใหม่อีกครั้งค่ะ โดยหากเพิ่งเริ่มทานครั้งแรก ก็ต้องทานต่อเนื่องไป 14 วัน หรือหากได้ทานมาก่อนหน้านั้นแล้ว ก็ให้ทานต่อเนื่องไป 10 วันค่ะ